162. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.29564/3114 της 20 Μαΐου-3 Ιουν.2003 (ΦΕΚ Β΄694) Επιθεώρηση και έλεγχος της εκπαίδευσης και της πρακτικής εξέτασης των υποψηφίων οδηγών από τους Επιθεωρητές-Ελεγκτές του Σώματος Ελεγκτών Επιθεωρητών Υπουργείου Μεταφορών και Επικοινωνιών (ΣΕΕΥΜΕ). Έχοντας υπόψη: 1. Τις διατάξεις  του άρθρου 16 (παρ.4) του Ν. 2592/1998 (ΦΕΚ 57/Α/18.3.98), όπως συμπληρώθηκε από τις όμοιες του άρθρου 10 παρ. 17 του Ν. 2898/01(ΦΕΚ 71/Β/01) και αντικαταστάθηκε μερικώς από τις διατάξεις  του άρθρου 45 παρ. 3 του Ν. 2963/01(ΦΕΚ 268/Β/01) και τις διατάξεις του ενδέκατου άρθρου  παρ. 9α του Ν.3082/2002(ΦΕΚ 316A/16.12.02). 2. Τις διατάξεις  του Ν.Δ. 638/70, όπως τροποποιήθηκε και συμπληρώθηκε με τους N. 771/1978, 823/1978, 1959/1991, 2366/1995, και 2465/1997 και εκάστοτε θα ισχύει. 3. Τις διατάξεις του άρθρου 29Α του Ν. 1558/85 «Κυβέρνηση και Κυβερνητικά όργανα» που συμπληρώθηκε  με το άρθρο 27 του Ν. 2081/1992 και αντικαταστάθηκε με το άρθρο 1 του Ν. 2469/1997. 4. Τις διατάξεις  του Ν. 2470/1997 «Αναμόρφωση μισθολογίου του Προσωπικού της Δημόσιας Διοίκησης». 5. Τις διατάξεις του άρθρου 19 του Ν. 2671/98 όπως αυτές ισχύουν σήμερα. 6. Τις διατάξεις του Π.Δ. 19/95 (ΦΕΚ 15/Α/31.1.95) «Προσαρμογή της νομοθεσίας προς την οδηγία 91/439/ΕΟΚ του Συμβουλίου της 29ης Ιουλίου 1991, για την άδεια οδήγησης». 7. Τις διατάξεις του Π.Δ. 208/02 (ΦΕΚ 194/Α/23.8.02) «Εκπαιδευτές Υποψηφίων Οδηγών, Σχολές Οδηγών, Κέντρα Θεωρητικής Εκπαίδευσης Υποψηφίων Οδηγών και ρυθμίσεις συναφών θεμάτων». 8. Τις διατάξεις του Π.Δ. 338/02 (ΦΕΚ 282/Α/21.11.02) «Κανονισμός Λειτουργίας του Σώματος Επιθεωρητών-Ελεγκτών του Υπουργείου Μεταφορών και Επικοινωνιών (ΣΕΕΥΜΕ)». 9. Την 58930/480/1999 (ΦΕΚ 526/Β/99) απόφαση του Υπουργού Μεταφορών  και Επικοινωνιών «άδειες οδήγησης αυτοκινήτων, μοτοσικλετών και τετρακύκλων», όπως τροποποιήθηκε και συμπληρώθηκε με την 62611/725/ 5.10.01 (ΦΕΚ 1299/Β/01) απόφαση. 10. Την 2/543376/Α00 24/00(ΦΕΚ 1044/Β/00) Κ.Υ.Α των Υπ. Οικονομικών και Μεταφορών-Επικοινωνιών «Διατήρηση του εκτός προϋπολογισμού ειδικού Λ/σμού 541077.03 με τίτλο ΕΞ.Ι.Ο». 11. Την 34950/9539/28.5.01 (ΦΕΚ 726/Β/01) απόφαση του Υπουργού Μεταφορών και Επικοινωνιών «Μεταβίβαση αρμοδιοτήτων  και δικαιώματος υπογραφής “Με εντολή Υπουργού” στο Γενικό Επιθεωρητή προϊστάμενο του Σώματος Επιθεωρητών Ελεγκτών (ΣΕΕΥΜΕ) του Υπουργείου Μεταφορών και Επικοινωνιών». 12. Την 2/81283/0022/24.11.99 Κ.Υ.Α των Υπ. Οικονομικών και Μεταφορών - Επικοινωνιών (ΦΕΚ 2164/Β/99), όπως τροποποιήθηκε με την 2/31564//0022/3.7.02 Κ.Υ.Α των Υπ. Εσωτερικών, Δημόσιας Διοίκησης και Αποκέντρωσης, Οικονομικών και Μεταφορών - Επικοινωνιών  (ΦΕΚ 859/Β/02). 13. Το έγγραφο ΣΕΕΥΜΕ 220/349/7.4.2003 για τον έλεγχο εκπαίδευσης και εξέτασης υποψηφίων οδηγών. 14. Το γεγονός ότι από την εφαρμογή των διατάξεων της απόφασης αυτής προκαλείται δαπάνη 132.000 ευρώ ετησίως, η οποία δε βαρύνει τον κρατικό προϋπολογισμό, αλλά τις πιστώσεις του ειδικού λογαριασμού του προαναφερόμενου Ν. 638/70, που τηρείται από το Υπουργείο Μεταφορών και Επικοινωνιών στην Εθνική Τράπεζα της Ελλάδος (αριθμ. Λογ. 541077-3), αποφασίζουμε: 1. Οι Επιθεωρητές-Ελεγκτές  του Σώματος Επιθεωρητών - Ελεγκτών του Υπουργείου Μεταφορών και Επικοινωνιών εκτελούν το έργο της επιθεώρησης και του ελέγχου της εκπαίδευσης και της εξέτασης  των υποψηφίων οδηγών.  2. Στους Επιθεωρητές - Ελεγκτές  του ΣΕΕΥΜΕ καταβάλλεται μηνιαία ειδική κατ’ αποκοπήν αμοιβή, το ύψος της οποίας είναι ίδιο με αυτό που καταβάλλεται εκάστοτε στους υπαλλήλους του Υπουργείου Μεταφορών και Επικοινωνιών, που εκτελούν το έργο της πρακτικής εξέτασης των υποψηφίων οδηγών. 3. Οι ειδικοί όροι και προϋποθέσεις του ανωτέρω περιγραφομένου έργου, η άσκηση του οποίου θα συνεπάγεται την καταβολή αμοιβής για τους Επιθεωρητές-Ελεγκτές είναι οι εξής: α. Το έργο της επιθεώρησης και του ελέγχου της εκπαίδευσης και της εξέτασης υποψηφίων οδηγών θα πραγματοποιείται μετά τη λήξη του κανονικού ωραρίου εργασίας των υπηρεσιών. (Μετά τη σελ. 220,8682) Σελ. 220,8683 Τεύχος-Σελ. Αδειες οδηγών αυτοκινήτων 21.Ε.β.162 β. Ο αριθμός των επιθεωρήσεων-ελέγχων στην εκπαίδευση ή/και στις εξετάσεις των υποψηφίων οδηγών δε θα είναι αθροιστικά μικρότερος των τριών (3) μηνιαίως. Σε περίπτωση μικρότερου αριθμού επιθεωρήσεων/ελέγχων, το ποσό της μηνιαίας ειδικής κατ’ αποκοπήν αμοιβής περιορίζεται αναλόγως. Ειδικά για το μήνα Αύγουστο, λόγω της μερικής διακοπής του έργου των εξετάσεων και της εκπαίδευσης, ο αριθμός των επιθεωρήσεων/ελέγχων θα συμπληρώνεται από τις επιπλέον των τριών, επιθεωρήσεις/ελέγχους του προηγουμένου μηνός Ιουλίου ή/και του επομένου μηνός Σεπτεμβρίου. 4. Η δαπάνη που προκύπτει από την εφαρμογή αυτής της απόφασης βαρύνει παγίως τις πιστώσεις του ειδικού λογαριασμού του Ν.Δ. 638/70, που τηρείται στην Εθνική Τράπεζα με αριθμό 541077-03.